Mammogram help met vroeë opsporing | Netwerk24
Jomari Bartie glo borskanker is nie 'n doodsvonnis nie. Sy wil vroue graag aanmoedig om gereeld vir 'n mammogram te gaan sodat enige kanker vroeg opgespoor kan word. Foto: VERSKAF
Dit bied die ideale geleentheid om vroue te herinner om gereeld vir 'n mammogram te gaan. Jomari Bartie werk as 'n mammografis en is laasjaar self ook met borskanker gediagnoseer. Haar diagnose het haar egter nie negatief gemaak nie. Sy het in 'n telefoniese onderhoud met Lizelle van Jaarsveld oor haar werk en haar diagnose gesels.
Jomari Bartie (53) is 'n vriendelike en positiewe mens. Sy werk as 'n mammografis by SCP Radiologie by Mediclinic Louis Leipoldt. Sy doen die werk al vir 15 jaar en tog was sy nie voorbereid op wat met haar gebeur het nie.
Die term mammografis is dalk nie so bekend aan almal nie. "Jy leer vir vier jaar vir radiografis. Dan moet jy 'n ekstra jaar doen vir mammogramme," vertel Jomari. "Jy doen dit deeltyds en in daardie tyd moet jy 'n sekere aantal mammogramme doen."